钦定古今图书集成/明伦汇编/氏族典/第291卷 > 唐锦
## 钦定古今图书集成/明伦汇编/氏族典/第291卷 > 唐锦

按《上海县志》：“锦字士䌹，弘治丙辰进士。时修《会典》，择
进士有才望者入史馆，锦与焉。《会典》成，乞归侍养。已
而出就东明令，入为兵科给事中，清理广东盐法。时
刘瑾残横，锦不谒馈，谪判深州。瑾诛，晋南膳部，转比
部郎，再督江西学政。遇宸濠之变，集城中士民，激以
大义，捕得守城内官杜茂、伪千户未真辈四十二人”，
夺其锁钥，驰请虔抚王守仁入城，建首功，坐所部民
兵夜乱，落职。后事白，许致仕。杜门养重，锐情著述，一
时金石之文，皆出其手。卒年八十。